Document ID: 32002R0353

Κανονισμός (ΕΚ) αριθ. 353/2002 της Επιτροπής
της 25ης Φεβρουαρίου 2002
για καθορισμό ορισμένων ενδεικτικών ποσοτήτων και ατομικών ανωτάτων ορίων για την έκδοση πιστοποιητικών κατά την εισαγωγή μπανάνας στην Κοινότητα για το δεύτερο τρίμηνο του έτους 2002, στο πλαίσιο των δασμολογικών ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 2587/2001(2), και ιδίως το άρθρο 20,
Εκτιμώντας τα ακόλουθα:
(1) Ο κανονισμός (ΕΚ) αριθ. 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(3), όπως τροποποιήθηκε τελευταία από τον κανονισμό (ΕΚ) αριθ. 349/2002(4), προέβλεψε στο άρθρο 14 παράγραφος 1 τη δυνατότητα καθορισμού μιας ενδεικτικής ποσότητας, η οποία εκφράζεται με ενιαίο ποσοστό των διαθέσιμων ποσοτήτων για κάθε μία από τις δασμολογικές ποσοστώσεις, για την έκδοση των πιστοποιητικών εισαγωγής για κάθε ένα από τα τρία πρώτα τρίμηνα του έτους.
(2) Τα στοιχεία που αφορούν αφενός τις ποσότητες μπανάνας που διατέθηκαν στο εμπόριο το 2001 και, ειδικότερα, τις πραγματικές εισαγωγές κυρίως κατά τη διάρκεια του δευτέρου τριμήνου, και αφετέρου τις προοπτικές εφοδιασμού και κατανάλωσης της κοινοτικής αγοράς κατά τη διάρκεια του εν λόγω δευτέρου τριμήνου του έτους 2002, οδηγούν στον καθορισμό των ενδεικτικών ποσοτήτων ώστε να είναι δυνατόν, για τις δασμολογικές ποσοστώσεις Α και Β, να εξασφαλισθεί η εμπορική ροή μεταξύ της αλυσίδας παραγωγής και της αλυσίδας εμπορίας.
(3) Βάσει των ίδιων στοιχείων, σκόπιμο είναι να καθοριστεί η μέγιστη ποσότητα, για την οποία κάθε εμπορευόμενος μπορεί να υποβάλει αιτήσεις πιστοποιητικών για το δεύτερο τρίμηνο του 2002 για την εφαρμογή του άρθρου 14 παράγραφος 2 του κανονισμού (ΕΚ) αριθ. 896/2001.
(4) Για τον καθορισμό των ποσοτήτων πρέπει να λαμβάνεται επίσης υπόψη ο όγκος των δασμολογικών ποσοστώσεων που προβλέπεται από το άρθρο 18 του κανονισμού (ΕΟΚ) αριθ. 404/93, όπως τροποποιήθηκε από τον κανονισμό (ΕΚ) αριθ. 2587/2001 καθώς και την κατανομή του όγκου της δασμολογικής ποσόστωσης C μεταξύ παραδοσιακών και μη παραδοσιακών εμπορευομένων που καθορίστηκε από το άρθρο 2 παράγραφος 2 του κανονισμού (ΕΚ) αριθ. 896/2001, όπως τροποποιήθηκε από τον κανονισμό (ΕΚ) αριθ. 349/2002.
(5) Στο πλαίσιο της δασμολογικής ποσόστωσης C, για τους μη παραδοσιακούς εμπορευόμενους πρέπει να καθοριστεί το ενδεικτικό ανώτατο όριο και η ανώτατη ποσότητα ανά εμπορευόμενο σε επίπεδο ικανοποιητικό ώστε να είναι δυνατόν να προσαρμοστούν στον μειωμένο όγκο της δασμολογικής ποσόστωσης και στη νέα κατανομή μεταξύ των κατηγοριών των εμπορευομένων, καθώς και για να ληφθεί υπόψη ο καθορισμός που έγινε συντηρητικά για το πρώτο τρίμηνο από τον κανονισμό (ΕΚ) αριθ. 2294/2001(5). Για να αποφευχθεί η διαταραχή του ρεύματος των εισαγωγών, πρέπει να προβλεφθεί ότι με την προσκόμιση της ειδικής αίτησης του εμπορευομένου, τα πιστοποιητικά θα εκδίδονται αμέσως μετά από την υποβολή της αίτησης.
(6) Δεδομένου ότι οι διατάξεις του παρόντος κανονισμού πρέπει να αρχίσουν να εφαρμόζονται, πριν από την έναρξη της περιόδου υποβολής των αιτήσεων πιστοποιητικών για το δεύτερο τρίμηνο του 2002, πρέπει να προβλεφθεί η άμεση έναρξη εφαρμογής του παρόντος κανονισμού.
(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ενδεικτική ποσότητα που αναφέρεται στο άρθρο 14 παράγραφος 1 του κανονισμού (ΕΚ) αριθ. 896/2001, για την εισαγωγή μπανάνας στο πλαίσιο των δασμολογικών ποσοστώσεων που προβλέπονται στο άρθρο 18 του κανονισμού (ΕΟΚ) αριθ. 404/93 καθορίζεται, για το δεύτερο τρίμηνο 2002, σε:
- 29 % των διαθέσιμων ποσοτήτων για τους παραδοσιακούς και τους μη παραδοσιακούς εμπορευόμενους για τις δασμολογικές ποσοστώσεις A και B,
- 28 % των διαθέσιμων ποσοτήτων για τους παραδοσιακούς εμπορευόμενους για τη δασμολογική ποσόστωση C,
- 41 % των διαθέσιμων ποσοτήτων για τους μη παραδοσιακούς εμπορευόμενους για τη δασμολογική ποσόστωση C.
Άρθρο 2
Η επιτρεπομένη ποσότητα που αναφέρεται στο άρθρο 14 παράγραφος 2, του κανονισμού (ΕΚ) αριθ. 896/2001, για την εισαγωγή μπανανών στο πλαίσιο των δασμολογικών ποσοστώσεων που προβλέπονται στο άρθρο 18 του κανονισμού (ΕΟΚ) αριθ. 404/93 καθορίζεται, για το δεύτερο τρίμηνο 2002, σε:
- 29 % της ποσότητας αναφοράς που προσδιορίζεται κατ' εφαρμογή των άρθρων 4 και 5 του κανονισμού (ΕΚ) αριθ. 896/2001 για τους παραδοσιακούς εμπορευομένους για τις δασμολογικές ποσοστώσεις A και B,
- 29 % της ποσότητας που καθορίστηκε και που του κοινοποιήθηκε κατ' εφαρμογή του άρθρου 9 παράγραφος 3, του κανονισμού (ΕΚ) αριθ. 896/2001 για τους μη παραδοσιακούς εμπορευομένους για τις δασμολογικές ποσοστώσεις A και B,
- 28 % της ποσότητας αναφοράς που προσδιορίζεται κατ' εφαρμογή των άρθρων 4 και 5 του κανονισμού (ΕΚ) αριθ. 896/2001 για τους παραδοσιακούς εμπορευομένους για τη δασμολογική ποσόστωση C,
- 41 % της ποσότητας που καθορίστηκε και που του κοινοποιήθηκε κατ' εφαρμογή του άρθρου 9 παράγραφος 3, του κανονισμού (ΕΚ) αριθ. 896/2001 για τους μη παραδοσιακούς εμπορευομένους για τη δασμολογική ποσόστωση C.
Άρθρο 3
Μετά από αίτηση που θα φέρει ειδική αναφορά στο παρόν άρθρο 3, η οποία θα υποβάλλεται στις αρμόδιες εθνικές αρχές, για τους μη παραδοσιακούς εμπορευόμενους C, κατά παρέκκλιση από το άρθρο 18 παράγραφος 1 του κανονισμού (ΕΚ) αριθ. 896/2001, τα πιστοποιητικά εισαγωγής εκδίδονται αμέσως, μέχρι εξαντλήσεως της ανώτατης ποσότητας που έχει καθοριστεί στο άρθρο 2 του παρόντος κανονισμού.
Τα πιστοποιητικά αυτά έχουν καθορισμένη διάρκεια ισχύος σύμφωνα με το άρθρο 18, παράγραφος 2, του κανονισμού (ΕΚ) αριθ. 896/2001.
Τα πιστοποιητικά που εκδόθηκαν με τον τρόπο αυτό και χρησιμοποιήθηκαν κατά το μήνα Μάρτιο καταχωρούνται στο δεύτερο τρίμηνο 2002.
Άρθρο 4
Ο παρών κανονισμός αρχίζει να ισχύει στις 26 Φεβρουαρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 2002.

Labels: 3
17